Број: 258-18-О/3-3

Дана: 27.11.2018.године

**ДОДАТНО ПОЈАШЊЕЊЕ 3**

**ПИТАЊЕ**

 Поштовани,

Молимо Вас да нам одговорите на питања и на пријаву следећих неправилности конкурсне документације за јавну набавку у отвореном поступку број 258-18-О:

1. У додатним условима под редним бројем 4. сте тражили да понуђач као доказ доставља извештај о бонитету Агенције за привредне регистре, издат након дана објаве Позива за подношење понуда, тј. након дана 30.10.2018. године. Извештај о бонитету Агенције за привредне регистер за 2015, 2016 и 2017 садржи информацију о губитку без обзира на датум када је издат, молимо Вас да исправите овај услов, јер условљава потецијалног понуђача који је добио извештај пре 30.10.2018. године на додатни трошак израде новог извештаја.
2. У додатним условима под редним бројем 10. сте тражили да понуђач има минимум 4 (четири) доставна возила укупне тежине до 3,5 тоне у власништву или лизингу. Вероватно је требало да се тражи да укупна носивост доставних возила буде до 3,5 тоне, а не тежина (маса) возила. Молим Вас да исправите тражени додатни услов под тачком 10.
3. У тачки 11. везано за доставу финансијских обезбеђења сте написали контрадикторност која се пренела и на модел уговора, јер сте написали да понуђач достави у року од 7 дана после  закључења уговора достави: уз понуду достави оригинал писма о намерама банке. Касније у следећем параграфу се помиње достава банкарских гаранција на дан потписивања уговора, а у наставку исте тачке се спомиње податак да се банкарске гаранције могу доставити до 7 дана од потписивања уговора. Тако да имамо више различитих информација о достави финансијских обезбеђења (у тачки 11. као и у члану 6. Модела уговора). Молимо Вас да исправите наведене неправилности конкурсне документације.

**ОДГОВОР**

**Одговор на питање бр. 1**

Наручилац ће приступити измени конкурсне документације.

**Одговор на питање бр. 2**

Под укупном тежином возила је подразумевана тежина (маса) самог  доставног возила плус његова носивост.

**Одговор на питање бр. 3**

Наручилац ће приступити измени конкурсне документације.

С поштовањем,

Комисија за јавну набавку 258-18-О